Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: A Kormány a felsőoktatásról szóló — többször módosított — 1993. évi LXXX. törvény (a továbbiakban: Ftv.)
Paragraph Index: 107

(3) Amennyiben a hallgató főiskolai szintű alapképzési szakra nyert felvételt és intézményen belül felvételi eljárás nélkül átlép egyetemi szintű alapképzési szakra, akkor a továbbiakban annyi ideig számít a finanszírozott létszámba, amennyi az egyetemi szintű alapképzési szak képesítési követelményeiben meghatározott képzési időnek a főiskolai szintű tanulmányok addigi finanszírozott idejével csökkentett időtartama. Intézményenként az adott költségvetési évre főiskolai szintű alapképzésben számított hallgatói létszám évente legfeljebb 2%-ának mértékéig vehetők figyelembe átlépett hallgatók az egyetemi szintű alapképzésben.

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes